Συντεταγμένες: 12°S 20°E﻿ / ﻿12°S 20°E﻿ / -12; 20

Το **Μοξίκο** (πορτογαλικά: Moxico‎) ή **Μοσίκο** (Moshiko) είναι η μεγαλύτερη επαρχία της Ανγκόλας. Έχει έκταση 223.023 τετραγωνικά χιλιόμετρα, και καλύπτει το 18% της επιφάνειας της Ανγκόλας. Η επαρχία έχει πληθυσμό 758.568 κατοίκους (απογραφή 2014) και πυκνότητα πληθυσμού περίπου 3,4 κατοίκους ανά χλμ², καθιστώντας τη μια από τις πιο αραιοκατοικημένες περιοχές της Ανγκόλας. Ο πληθυσμός της επαρχίας βρίσκεται σε ρευστότητα. Οι εκτοπισμένοι κάτοικοι επέστρεψαν αργά στο Μοξίκο μετά το τέλος του εμφυλίου πολέμου της Ανγκόλας το 2002. Ο πόλεμος άφησε το Μοξίκο ως μία από τις πιο γεμάτες νάρκες τοποθεσίες στον κόσμο.

Η Λουένα είναι η πρωτεύουσα της επαρχίας Μοξίκο και βρίσκεται 1.314 χλμ. από την πρωτεύουσα της Ανγκόλας, Λουάντα.

Ιστορία
-------

Η επαρχία Μοξίκο ήταν η σκηνή πολλών ανταρτικών μαχών κατά τη διάρκεια του εμφυλίου πολέμου της Ανγκόλας. Τα μακρά σύνορά της με τη Ζάμπια στα ανατολικά αποτέλεσαν τη βάση επιχειρήσεων για UNITA και MPLA. Ως αποτέλεσμα, η επαρχία Μοξίκο αντιμετώπισε πολλές επιδρομές από τον στρατό της Νότιας Αφρικής.

Η επαρχία Μοξίκο είναι γνωστή ως το μέρος όπου ο ηγέτης των ανταρτών της UNITA, Ζόνας Σαβίμπι, σκοτώθηκε το 2002, σηματοδοτώντας το τέλος ενός εμφυλίου πολέμου που διήρκεσε πάνω από 25 έτη. Το σώμα του Σαβίμπι θάφτηκε στο χωριό Λουκούσε, περίπου 1.000 χλμ. νοτιοανατολικά της πρωτεύουσας, Λουάντα, κάτω από ένα δέντρο κοντά στο οποίο σκοτώθηκε.

Γεωγραφία
---------

Η επαρχία Μοξίκο συνορεύει με την επαρχία Λούντα Σουλ στα βόρεια, την επαρχία Μπιέ στα δυτικά, την επαρχία Κουάντο Κουμπάνγκο στα νότια, τη Ζάμπια στα ανατολικά και τη Λαϊκή Δημοκρατία του Κονγκό στα βορειοανατολικά.

Δήμοι και κοινότητες
--------------------

Η επαρχία Μοξίκο περιλαμάνει εννέα (9) δήμους (municípios):

Εκκλησία στη Λουένα
* **Δήμος Άλτο Ζαμπέζε** - **Καζόμπο**, Καϊάντα, Καλούντα, Καντούντο, Λόβουα Λέστε, Λουμπάλα-Καγκένγκε, Μακόντο
* **Δήμος Καμανόνγκε** - **Καμανόνγκε**
* **Δήμος Καμέια** - **Καμέια**
* **Δήμος Μπούντας**- Λουβουέι, **Λουμπάλα-Νγκίμπο**, Λουτέμπο, Μουσσούμα, Νίντα, Σέσσα, Τσιούμε
* **Δήμος Λέουα** - **Λέουα**, Λιανγκόνγκο
* **Δήμος Λουακάνο** - Λάγκο-Ντιλόλο, **Λουακάνο**
* **Δήμος Λουάου** - **Λουάου**
* **Δήμος Λουτσάζες** - **Κανγκάμπα**, Κανγκόμπε, Κασσάμπα, Μουιέ, Τεμπουέ
* **Δήμος Μοξίκο** - Κανγκούμπε, Κατσιπόγκουε, **Λουένα**, Λουκούσσε, Λουτουάι

Δημογραφικά στοιχεία
--------------------

Η επαρχία Μοξίκο αποτελείται από πληθώρα εθνοτικών ομάδων και είναι κυρίως μια περιοχή Μπαντού. Οι πληθυσμοί των Σοκουέ, Λουβάλε, Εμπούντα, Λουκάζι και Οβιμπούντου αποτελούν την πλειοψηφία της επαρχίας. Απομονωμένες κοινότητες άλλων εθνοτικών ομάδων υπάρχουν σε ολόκληρη την επαρχία.

Η γλώσσα Σοκουέ είναι η πιο συνηθισμένη στην επαρχία.

Παραπομπές
----------

1. ↑  www.geohive.com/cntry/angola.aspx. Αρχειοθετήθηκε από το πρωτότυπο στις 30  Σεπτεμβρίου 2016.
2. 1 2 3  «Moxico» (στα Πορτογαλικά). Luanda, Angola: Info-Angola. 2014. Αρχειοθετήθηκε από το πρωτότυπο στις 3 Νοεμβρίου 2013. Ανακτήθηκε στις 21 Ιουλίου 2021.
3. ↑  «Resultados Definitivos Recenseamento Geral da População e Habitação - 2014» (PDF). *Instituto Nacional de Estatística, República de Angola*. Αρχειοθετήθηκε από το πρωτότυπο (PDF) στις 14 Δεκεμβρίου 2019. Ανακτήθηκε στις 21 Ιουλίου 2021.
4. ↑  «Angola profile, Mines Advisory Group». *maginternational.org*. Αρχειοθετήθηκε από το πρωτότυπο στις 6 Ιανουαρίου 2016. Ανακτήθηκε στις 21 Ιουλίου 2021.
5. ↑  Broadhead, Susan (1992). *Historical dictionary of Angola*. Metuchen, N.J: Scarecrow Press. σελ. 140. ISBN 9780810825321.
6. ↑  «Savimbi 'died with gun in hand'» (στα αγγλικά). 2002-02-25.. Ανακτήθηκε στις 2021-07-21.

Εξωτερικοί σύνδεσμοι
--------------------

* Γεωγραφικές πληροφορίες επαρχίας στο geoview.info

|  |  |  |  |
| --- | --- | --- | --- |
| 

| π • σ • ε
Επαρχίες της Ανγκόλας |
| --- |
|  |
| 
* Μπένγκο
* Μπενγκέλα
* Μπιέ
* Καμπίντα
* Κουάντο Κουμπάνγκο
* Κουάνζα Νόρτε
* Κουάνζα Σουλ
* Κουνένε
* Χουάμπο
* Ουίλα
* Λουάντα
* Λούντα Νόρτε
* Λούντα Σουλ
* Μαλάνζε
* Μοξίκο
* Ναμίμπε
* Ουίγκε
* Ζαΐρε
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137333572
* LCCN: n90611903
* SUDOC: 028342712
* BNF: cb12019770x (data)

 |

 |